Guðlaug , heit laug í grjótvörn við Langasand á Akranesi , hlaut Umhverfisverðlaun Ferðamálstofu árið 2019 . Guðlaug var formlega opnuð í desember 2018 og hefur notið mikilla vinsælda en um 30 þúsund gestir hafa heimsótt laugina á þessu eina ári . Mannvit á Akranesi sá um gerð útboðsgagna og hafði umsjón með útboði , en hönnuðir í Kópavogi sáu um burðarþolshönnun , raflagnahönnun og lagnahönnun auk stjórnarkerfis ásamt ráðgjöf á framkvæmdatíma . Þess má geta að aðalverktakinn ÍSTAK breytti mannvirkinu úr staðsteypu í forsteyptar einingar til að auðvelda framkvæmdina í sjávarmálinu fyrir opnu hafi . Laugin samanstendur af útsýnispalli , heitri laug og síðan grynnri laug sem nýtur vatns úr yfirfalli efri laugarinnar . Mannvirkið er fyrsta sinnar tegundar hér á landi og fellur vel að þörfum útvistarsvæðisins við Langasand , í miðjum grjótgarði fyrir opnu hafi . Hönnunin var unnin af Basalt arkitektum og Mannvit verkfræðistofu . Verðlaunin eru veitt í fjórða sinn veitt fyrir verkefni sem hlutu styrk úr Framkvæmdasjóði ferðmannastaða og voru til fyrirmyndar . Það þýðir að verkefninu sé lokið , reglum framkvæmdasjóðsins fylgt og það hafi verið í samræmi umhverfistefnu Ferðamálstofu og áherslur Framkvæmdasjóðsins um sjálfbæra þróun , gæði hönnunar og skipulags .